เศรษฐกิจไทย-ต่างประเทศแย่ ลงทุนอะไรดี ? - FINNOMENA
ถ้าเล่าแบบย่อๆ หลายคนอาจจะพอรู้แล้วว่า สงครามทางการค้า (Trade War) เป็นประเด็นหลักที่ทำให้เศรษฐกิจของหลายๆ ประเทศได้รับผลกระทบ สำหรับประเทศไทย ก็ยังคงมีอาการเศรษฐกิจชะลอตัว ในสถานการณ์แบบนี้ควรวางกลยุทธ์ลงทุนอย่างไรดี มาดูคำแนะนำจาก TISCO Advisory กันเลยครับ
13 ม.ค. 2563

ถ้าเล่าแบบย่อๆ หลายคนอาจจะพอรู้แล้วว่า สงครามทางการค้า (Trade War) เป็นประเด็นหลักที่ทำให้เศรษฐกิจของหลายๆ ประเทศได้รับผลกระทบ และแม้ข่าวล่าสุด ทางสหรัฐฯ จะออกมาประกาศรายละเอียดข้อตกลงการค้า ‘Phase One’ เพิ่มเติม โดยระบุว่าสหรัฐฯ จะลดอัตราภาษีลงเป็น 7.5% จากปัจจุบันที่ 15% กับสินค้านำเข้าจากจีนมูลค่า US$112bn …แต่นั่นก็ไม่ได้หมายความว่า ประเด็นนี้ จะส่งสัญญานอย่างชัดเจนว่าเศรษฐกิจโลกจะปรับตัวขึ้นได้อย่างโดดเด่น
นั่นก็เป็นเพราะ ในช่วงปลายไตรมาส 1/2020 ความเสี่ยงจะกลับมาเพิ่มขึ้น จากประเด็นการเลือกตั้งประธานาธิบดีสหรัฐฯ โดยตั้งแต่เดือน มี.ค. เราจะเริ่มเห็นแล้วว่า ใครจะมาเป็นตัวแทนพรรค Democrat ไปแข่งกับ “นายโดนัลด์ ทรัมป์” ในการเลือกตั้งปธน. ในวันที่ 3 พ.ย. 2020
ซึ่งผู้ท้าชิงจากพรรค Democrat ส่วนใหญ่มีนโยบายที่กดดันตลาดหุ้น เช่น การเพิ่มภาษีนิติบุคคล เพิ่มภาษีเงินได้บุคคลธรรมดาสำหรับผู้มีรายได้สูง และเพิ่มภาษีจากรายได้จากการลงทุน (Capital gain tax) ทำให้ตลาดหุ้นอาจจะเริ่มปรับตัวลงในช่วงนั้น และราคาทองคำน่าจะกลับมาเพิ่มขึ้น ดังนั้นนี่จึงเป็นประเด็นที่ต้องติดตามต่อไป
สำหรับประเทศไทย ก็ยังคงมีอาการเศรษฐกิจชะลอตัว โดยจะเห็นได้จากรายงานข้อมูลตัวเลขเศรษฐกิจของธนาคารแห่งประเทศไทย (แบงก์ชาติ) เดือน ต.ค. ที่ระบุว่า “การท่องเที่ยว” เป็นสิ่งเดียวที่ช่วยขับเคลื่อนเศรษฐกิจ ซึ่งจะเห็นได้จาก ตัวเลขนักท่องเที่ยว ที่เพิ่มขึ้น 12.5% ขณะที่ตัวเลขอื่นๆ ส่วนใหญ่ติดลบ หรือเป็นบวกเล็กน้อยเท่านั้น
ดังนั้นสรุปได้ว่า → เศรษฐกิจโลก และ เศรษฐกิจไทย ยังอยู่ในภาวะชะลอตัวจริง
ผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
ดังนั้น ในภาวะเศรษฐกิจชะลอตัวแบบนี้ “ธุรกิจการแพทย์” หรือ Health Care ก็ถือว่าน่าสนใจอย่างมาก เพราะมีปัจจัยบวก ทั้งในเรื่อง
ความสามารถในการเติบโต : ไม่ว่าจะอยู่ในภาวะเศรษฐกิจแบบใดก็ตาม จะเห็นได้ว่าธุรกิจ Health Care เติบโตได้อย่างสม่ำเสมอ
ราคาไม่แพง : หากวิเคราะห์จากกราฟ (ตามภาพ) จะเห็นได้อย่างชัดเจนเลยว่า มูลค่าพื้นฐาน (Valuations) ของธุรกิจ Health Care ในสหรัฐฯ ยังค่อนข้างต่ำกว่าตลาด ซึ่งนั่นสรุปได้ว่า ราคาหุ้นในกลุ่มนี้ ยังไม่แพงเมื่อเทียบกับหุ้นสหรัฐฯ โดยรวม
กองทุนรวมที่เน้นการลงทุนแบบมีหุ้นน้อยตัว (High conviction) แต่มีโอกาสที่จะสร้างผลตอบแทนได้ดี ก็เป็นอีกทางเลือกหนึ่งที่น่าสนใจในภาวะที่เศรษฐกิจชะลอตัว นั่นก็เป็นเพราะการบริหารพอร์ตในเชิงรุก (Active Fund) แบบนี้ จะช่วยให้ปรับเปลี่ยนกลยุทธ์ได้ทันต่อสถานการณ์ได้ดีขึ้น
ดังนั้นกองทุนรวมหุ้นไทยที่จัดพอร์ตแบบ High conviction โดยมีหุ้น 10-15 บริษัท ก็เหมาะกับภาวะเศรษฐกิจไทยที่ชะลอตัวในช่วงนี้อย่างมาก
ถ้าคุณสนใจที่จะลงทุนเพื่อเอาชนะภาวะเศรษฐกิจชะลอตัว ตามที่ TISCO Wealth Advisory แนะนำ ควรวางกลยุทธ์ดังนี้
สำหรับการลงทุนระยะสั้น : ระยะเวลา 3-6 เดือน แนะนำนักลงทุนเลือก กองทุนรวมหุ้นไทยที่จัดพอร์ตแบบ High conviction เพื่อเพิ่มโอกาสสร้างผลตอบแทนที่ดีกว่าตลาดโดยรวมในยามที่เศรษฐกิจชะลอตัว
สำหรับการลงทุนระยะยาว : ระยะเวลาตั้งแต่ 1 ปีขึ้นไป แนะนำกองทุนรวม Health Care เพราะจะช่วยสร้างผลตอบแทนได้อย่างสม่ำเสมอ อีกทั้งธุรกิจประเภทนี้ กำไรโดยรวมมักไม่ค่อยปรับตัวลดลง แม้จะอยู่ในภาวะเศรษฐกิจชะลอตัวก็ตาม
TISCO Advisory
ที่มาบทความ: https://www.facebook.com/tiscoadvisory/
คำเตือน
ผู้ลงทุนต้องทำความเข้าใจลักษณะสินค้า เงื่อนไขผลตอบแทน และความเสี่ยงก่อนตัดสินใจลงทุน
ผลการดำเนินงานในอดีต และผลการเปรียบเทียบผลการดำเนินงานที่เกี่ยวข้องกับผลิตภัณฑ์ในตลาดทุน มิได้เป็นสิ่งยืนยันถึงผลการดำเนินงานในอนาคต
แท็ก:
Article
Basic
Picture Slide
Short Content
ไอเดียสร้างเงินล้าน
แชร์บทความ:
ผู้เขียน
TISCO Advisory
ทิสโก้ตั้งปณิธานที่จะใช้ความรู้ความชำนาญของเรา ในการสร้างโอกาสที่หลากหลาย เพื่อให้ผู้เกี่ยวข้องมีชีวิตที่ดีขึ้น โดยทิสโก้มุ่งมั่นที่จะทำความรู้ความเชี่ยวชาญทางการเงินมาแบ่งปันสังคมควบคู่ไปกับการดำเนินธุรกิจ บนความเชื่อที่ว่า 'โอกาส สร้างได้' และ เราจะเป็นองค์กรหนึ่งที่เป็นสัญลักษณ์แห่ง 'โอกาส' ในสังคมไทย